paragraph_text: Varg Vikernes (Bergen, Norveška, 11. veljače 1973.) je black metal glazbenik i pisac rođen pod imenom Kristian Vikernes. Poznat tijekom ranih dana norveške black metal scene pod pseudonimom Count Grishnackh (ime poglavice Orka u J. R. R. Tolkien-ovoj knjizi Gospodar prstenova), Vikernes je stvorio jednočlani projekt Burzum i kasnije je postao i vodećim glasom poganske ideologije. U dokumentarcu o metal glazbi opisan je kao "najveći i najozloglašeniji black metal glazbenik svih vremena".